બાળક માટે માતાનું દૂધ અમૃત સમાન મનાય છે. ભારતીય સમાજમાં તો પોતાના બાળકોને સ્તનપાન કરાવવાની વર્ષોથી પરંપરા રહી છે. પણ, હવે બદલાતા સમય અને ફીગર પ્રત્યે વધુ પડતી સજાગ રહેતી મહિલાઓ બાળકોને સ્તનપાન કરાવવાથી કતરાઈ રહી છે. આપણા દેશમાં તો હજુ આ કલ્ચર એટલું આગળ નથી વધ્યું, પણ વિદેશોમાં તો મહિલાઓ તેમના બાળકોને સ્તનપાન કરાવવાની ચોખ્ખી ના પાડી દે છે અને બને તેટલા જલદી બાળકોને દૂધની બોટલની ટેવ પાડી દે છે. સાંભળવામાં થોડું વિચિત્ર લાગશે, સ્તનપાન કરાવતી મહિલાઓને એવોર્ડ આપવાનું શરૂ કરાયું છે.